
	1.
	Anotācija (ex-ante)
Anotācijas (ex-ante) nosaukums
	Priekšlikums
Labklājības ministrija lūdz papildināt Ministru kabineta noteikumu projekta "Grozījumi Ministru kabineta 2000. gada 12. decembra noteikumos Nr. 431 "Higiēnas prasības sociālās aprūpes institūcijām""  anotāciju ar šādu informāciju:  "Sociālo pakalpojumu sniedzējiem noteikto normatīvo aktu ievērošanas un sociālo pakalpojumu kvalitātes pārbaudēs ilgstošas sociālās aprūpes un sociālās rehabilitācijas institūcijās, kuras nodrošina ģimeniskai videi pietuvinātas aprūpes sociālo pakalpojumu, konstatēts, ka ne vienmēr tiek ievēroti higiēnas pasākumi, tāpēc ir nepieciešams noteikt atsevišķas higiēnas prasības arī minētajām institūcijām, piemēram, noteikt prasības telpu tīrības uzturēšanai, mitrās uzkopšanas un dezinfekcijas līdzekļu lietošanai, gultas veļas maiņas biežumam, infekciozas gultas veļas savākšanai un matraču, segu un spilvenu dezinfekcijai, kā arī ūdensapgādei un kanalizācijai, apkurei, ventilācijai un apgaismojumam u.tml.
Noteikumu projekta 26. punkts ir izteikts jaunā redakcijā, atsakoties no prasības bērnu skaitam grupā, ievērojot to, ka Ministru kabineta 2017. gada 13. jūnija noteikumu Nr. 338 "Prasības sociālo pakalpojumu sniedzējiem" 39.1. apakšpunkts nosaka, ka ilgstošas sociālās aprūpes un sociālās rehabilitācijas institūcijās bērniem, sniedzot ģimeniskai videi pietuvinātas aprūpes sociālo pakalpojumu, aprūpē esošo bērnu skaits vienā grupā nav lielāks par astoņiem bērniem (ja pakalpojumu sniedz bērniem ar smagiem vai ļoti smagiem funkcionāliem traucējumiem, – nav lielāks par četriem bērniem), izņemot, ja visi grupā esošie bērni ir brāļi (pusbrāļi) un māsas (pusmāsas).  Vienlaikus termins "bērns invalīds" aizstājams ar terminu "bērns ar invaliditāti".".
 
Piedāvātā redakcija
-
	Egita Dorožkina (LM)

	2.
	Noteikumu konsolidētā versija
1. Noteikumi nosaka higiēnas prasības sociālās aprūpes institūcijām, izņemot tās institūcijas, kurās tiek sniegts ģimeniskai videi pietuvinātas aprūpes sociālais pakalpojums atsevišķi izbūvētās vai aprīkotās dzīvojamās mājās vai atsevišķos daudzdzīvokļu māju dzīvokļos.
	Priekšlikums
Labklājības ministrija ir izskatījusi Veselības ministrijas sagatavoto Ministru kabineta noteikumu projektu "Grozījumi Ministru kabineta 2000. gada 12. decembra noteikumos Nr. 431 "Higiēnas prasības sociālās aprūpes institūcijām" un izsaka priekšlikumu noteikumu projekta 1. punktu izteikt šādā redakcijā: 
"1. Noteikumi nosaka higiēnas prasības sociālās aprūpes institūcijām.".
Vienlaikus lūdzam papildinot noteikumu projektu ar 1.1 punktu šādā redakcijā:
"1.1 Sniedzot ģimeniskai videi pietuvinātas aprūpes sociālo pakalpojumu atsevišķi izbūvētās vai aprīkotās dzīvojamās mājās; vai atsevišķos daudzdzīvokļu māju dzīvokļos, pakalpojuma sniedzējam nav saistošs 2., 4., 5., 7.2., 8.2., 8.3., 15., 17., 18., 19.,  20., 25., 27. un 28. punkts.”.
Minētie grozījumi ir nepieciešami, jo sociālo pakalpojumu sniedzējiem noteikto normatīvo aktu ievērošanas un sociālo pakalpojumu kvalitātes pārbaudēs ilgstošas sociālās aprūpes un sociālās rehabilitācijas institūcijās, kuras nodrošina ģimeniskai videi pietuvinātas aprūpes sociālo pakalpojumu, ir konstatēts, ka ne vienmēr tiek ievēroti higiēnas pasākumi, un tādēļ ir nepieciešams noteikt atsevišķas higiēnas prasības arī minētajām institūcijām. 

 
Piedāvātā redakcija
-
	Egita Dorožkina (LM)

	3.
	Noteikumu konsolidētā versija
26. Bērnu ar garīgās attīstības traucējumiem un bērnu invalīdu grupā ir ne vairāk kā 12 bērnu. Šādiem bērniem paredz arī darba terapijas istabu, pārvietojamos mazgājamos galdus un tualetes, kā arī, ja nepieciešams, liftu. Bērniem invalīdiem vannu aprīko ar sēdekli, dušā ierīko sēdmalu. Bērnus invalīdus nodrošina arī ar palīgierīcēm, kuras minētas šo noteikumu 28., 29. un 30.punktā.
	Priekšlikums
Lūdzam noteikumu projekta 26. punktu izteikt šādā redakcijā:
“26. Bērnu ar garīgās attīstības traucējumiem un bērnu ar invaliditāti aprūpei paredz pārvietojamos mazgājamos galdus un tualetes, kā arī, ja nepieciešams, liftu. Bērniem ar invaliditāti vannu aprīko ar sēdekli, dušā ierīko sēdmalu. Bērnus ar invaliditāti nodrošina arī ar palīgierīcēm, kuras minētas šo noteikumu 28., 29. un 30.punktā.”,  ņemot vērā to, ka Ministru kabineta 2017. gada 13. jūnija noteikumu Nr. 338 "Prasības sociālo pakalpojumu sniedzējiem" 39.1. apakšpunkts jau nosaka prasības bērnu skaitam grupā ilgstošas sociālās aprūpes un sociālās rehabilitācijas institūcijās bērniem, sniedzot ģimeniskai videi pietuvinātas aprūpes sociālo pakalpojumu. Tāpat ir precizējama 26. punktā lietotā terminoloģija, terminu "bērns invalīds" aizstājot ar terminu "bērns ar invaliditāti".
Piedāvātā redakcija
-
	Egita Dorožkina (LM)



